runetrust/blame-folketinget-dk huggingface dataset:
Birgitte Vind (S), 2023-05-25:
Tak for det, og tak for en på sin vis altid underholdende ordførertale fra ordføreren.
Jeg er en lille smule forvirret, for på den ene side siger ordføreren, at man vil stemme for forslaget, men på den anden side er man sådan set imod aldersverificering.
Man tænker i hvert fald ikke, at det har nogen gang på jord, for børnene vil alligevel finde en anden vej.
Så vil jeg lige høre om noget.
Det er jo sådan herhjemme allerede nu, at du for at kunne spille spil på Danske Spil online faktisk skal bruge dit NemID.
Og det er der en rigtig god grund til.
Det er, fordi man kan blive dybt afhængig af at spille spil, og det er sådan set fuldstændig de samme mekanismer, der sker i hjernen, når man går ind på f.eks. sider med voksenindhold – nu skal jeg nok lade være med at gøre det så malerisk – eller andet, hvor man kan blive afhængig.
Det er jo sådan nogle sider, vi taler om.
Tænker ordføreren ikke, at vi, ligesom vi kan lægge aldersbegrænsning ind på at spille spil for at undgå, at folk bliver ludomaner eller udvikler ludomani, sådan set også godt kunne lægge noget aldersbegrænsning ind andre steder?
Rasmus Lund-Nielsen (M), 2023-05-25:
Det synes jeg, som jeg nævnte før, er en lidt forfejlet fokus: Skal vi stemme for, eller skal vi stemme imod det her borgerforslag, som er så uforpligtende, som det er, selv om jeg synes, det er ekstremt godt, og jeg har indtryk af, at intentionen med borgerforslaget først og fremmest er at starte en debat, og det er jo den, vi har nu?
Der står jo i borgerforslaget, at det er minimum et af de ni punkter, der skal indføres.
Derfor kan man sagtens stemme for, men hvad er det så for et punkt, vi ligesom vil indføre?
Det er det, det er vigtigt for mig at vi får konkretiseret.
Om det er via at stemme ja eller via en beretningstekst, er mindre vigtigt.
Karina Lorentzen Dehnhardt (SF), 2023-05-25:
Tak for det.
Nu er jeg jo ikke minister – endnu.
Så var der nok sket lidt mere på det her område.
Men jeg har testet et system fra England, som er baseret på ansigtsgenkendelse af børns ansigter, og det betyder, at når et barn så forsøger at logge ind, vil den kunne sige, at det her barn er 9 år, og at det ikke skal have adgang.
Det er et system, som ikke lagrer nogen oplysninger, men simpelt hen baserer sig på ansigter.
Skulle man så ved en fejl blive lukket ude af systemet, fordi det ikke kunne aldersbestemme ordentligt, er der en vej til ligesom at kunne klage over det og blive lukket ind alligevel.
Det er selvfølgelig ikke hundrede procent omgåelsesfrit, for man kan jo godt få en ældre kammerat til at logge sig ind.
Men det kunne være et meget simpelt system at gøre det her med.
Jeg kender ikke det franske system godt nok til at vide, præcis hvordan det er indrettet, men jeg har forstået, at man også kan lave en form for NemID-validering, for det har jeg nemlig engang spurgt justitsministeren til.
Alexander Ryle (LA), 2023-05-25:
Jeg trykkede mig ind, fordi jeg jo kan forstå, at ordføreren nærmest er ekspert i aldersverificering, og at SF tidligere har stillet spørgsmål om det.
Derfor må jeg gå ud fra, at det er noget, ordføreren har en særlig viden om.
Jeg er nemlig oprigtig nysgerrig på, hvilken model for aldersverificering ordføreren og SF mener man skulle implementere.
Så jeg vil bare høre, om ministeren har nogle konkrete løsningsforslag til, hvordan man skal implementere og håndhæve aldersgrænser.
Karina Lorentzen Dehnhardt (SF), 2023-05-25:
Jeg tror helt sikkert, at det betyder rigtig, rigtig meget, og muligvis har ordføreren også ret i det.
Det kan jeg ikke rigtig stå og sige her på talerstolen, men jeg er ret sikker på, at det her spiller en kæmpestor rolle i mistrivselskrisen.
Og så gør det jo helt sikkert ondt værre, når der ikke er voksne nok til at tage sig af børnene.
De sidder, når de ikke er i daginstitutionerne og i skolen, så også bare hjemme med deres smartphone, og det tror jeg ikke gør noget godt i et børneliv.
Rasmus Lund-Nielsen (M), 2023-05-25:
Jeg er rigtig glad for, at ordføreren anerkender det.
Grunden til, at jeg spørger, er også, at vores skolepolitik jo er et nationalt fænomen, og jeg er i øvrigt helt enig i, at det betyder rigtig meget, at vi har gode vilkår i daginstitutionerne og i skolen.
Men mistrivslen er jo et internationalt fænomen, og vi ser jo faktisk trivslen styrtdykke efter introduktionen af smartphones og sociale medier.
Så jeg mener klart, at det er det, der er den primære årsag, men jeg er også enig i, at vi selvfølgelig også skal kigge på de rammer, vi giver børn.
Karina Lorentzen Dehnhardt (SF), 2023-05-25:
Jeg har ingen forudsætninger for at sige, om det er den primære årsag, men jeg er ret sikker på, at det spiller en kæmpe rolle, ligesom det selvfølgelig også spiller en rolle, hvor mange voksne der er i en vuggestue, for det betyder noget for, hvor meget menneskelig kontakt man har, altså om der er nogen, der kan trøste en, når man kommer galt af sted.
Så jeg tror, det er en kompleks størrelse, hvor vores velfærd har været udvandet, klasser er blevet for store, der er for få voksne, også i folkeskolen, og der er for mange børn, der bliver sårbare og ikke får den rigtige hjælp i tide.
Så jeg tror, tingene hænger sammen, og jeg vil nødig være den, der ligesom siger, hvad der vægter mest, men jeg er ret sikker på, at det her omkring sociale medier, spil og apps har en rigtig stor indflydelse, og vi begynder først nu at se konturerne af det og få noget forskning på det faktisk.
Men nu begynder dokumentationen sådan set også at komme ind.
Rasmus Lund-Nielsen (M), 2023-05-25:
Tusind tak for en virkelig god tale.
Særlig er jeg glad for, at ordføreren kobler sociale medier og de her smartphones til trivselskrisen.
Det er jo lidt i modsætning til partifællen hr. Jacob Mark, der koblede vores skolepolitik til trivselskrisen.
Så jeg vil egentlig høre ordføreren, om ordføreren er enig i, at de sociale medier og smartphones er den primære årsag til, at vi ser en stigning i antallet af unge, der mistrives.
Karina Lorentzen Dehnhardt (SF), 2023-05-25:
Det kan jo nok ikke komme bag på ordføreren, at SF's nationale folketingsgruppe går ind for aldersverificering, for vi har jo fremsat et forslag om det i 2021, som i øvrigt heller ikke blev til noget, men igen blev sovset ind i en beretning.
Så det står vi sådan set ved.
Jeg synes, det er fint, at der kommer noget regulering fra EU.
Jeg er bare ikke helt tilfreds med, hvordan den ser ud, og jeg synes, der er for meget, der er overladt til techgiganterne selv at regulere i DSA'en.
Så det kommer selvfølgelig til at udgøre en bund, og det er godt, for vi har ikke ret meget at læne os op ad i dag.
Men jeg tror simpelt hen også, at vi bliver nødt til nationalt selv at definere, hvad vi vil på nogle punkter.
Birgitte Vind (S), 2023-05-25:
Tak for det.
Vi er sådan set meget enige i, at der er nogle ting, vi godt kan gå ind at kigge på ret hurtigt.
Så vidt jeg husker, var SF's gruppe i Europa-Parlamentet nogle af dem, der stemte imod aldersverificering i sin tid, da man skulle lægge op til DSA'en.
Det undrede mig jo så lidt, og jeg er da egentlig glad for, at partiet her i Danmark så måske vil gå en anden vej.
Hvordan har man i SF tænkt sig fremadrettet at samarbejde med EU lige omkring den der ting?
Karina Lorentzen Dehnhardt (SF), 2023-05-25:
Jeg har sådan set nævnt et par stykker af dem.
Vi kunne sætte en aldersgrænse i forhold til porno; vi kunne sætte en aldersgrænse, der er højere i forhold til sociale medier; og vi kunne tage alderstjek i brug, som man jo allerede gør nogle steder.
Det er i hvert fald et par konkrete steder, man kan starte, og det tror jeg sådan set også ville løse noget af udfordringen med aggressive algoritmer, adfærdsdesign og alt muligt andet.
Så det vil være det primære, vil jeg sige, at gå i gang med.
Birgitte Vind (S), 2023-05-25:
Tak for det, og tak for en rigtig, rigtig god ordførertale.
Jeg havde også forventet, at den var så dedikeret, som den var.
Jeg ville egentlig gerne have, at ordføreren kunne sige lidt om, hvad det er for nogle helt konkrete ting, som ordføreren tænker vi skulle indføre nationalt nu og her, og som ordføreren ikke mener vi får dækket i DSA'en og andet?
Er der nogle helt konkrete ting, som ordføreren mener vi lige kunne gå ind at gøre i morgen?
Rasmus Lund-Nielsen (M), 2023-05-25:
Det afhænger jo af, hvad det er, vi vil indføre af de her ni punkter.
Nej, vi er ikke færdige med at drøfte det.
Hele det her handler om at starte den her debat og vise, hvor ekstremt skadeligt det er for børn at være på de sociale medier, og at det er det, vi skal have gjort noget ved.
Mona Juul (KF), 2023-05-25:
Tak for det.
Men sådan kan vi jo ikke lave lovbehandling.
Altså, man er jo nødt til enten at stemme den ene vej eller den anden vej og så komme videre derfra.
Vil ordføreren stemme for, eller vil ordføreren stemme imod det her borgerforslag?
Alexander Ryle (LA), 2023-05-25:
Det er, fordi ordføreren – og jeg beklager, hvis jeg kaldte ordføreren minister tidligere –
nu sagde, at NemID måske kunne være en løsning.
Men NemID-setuppet er jo netop baseret på identitet, og såfremt man går den vej, kan ordføreren så nævne et par potentielle konsekvenser, hvis staten eller techgiganter kan tracke, hvem der har skrevet hvad eller ment hvad, i forhold til hvis det skulle blive lækket?
Karina Lorentzen Dehnhardt (SF), 2023-05-25:
Det er jo klart, at kernen i det her skulle være, at det ikke skulle være personhenførbart.
Så det er selvfølgelig noget, man er nødt til at iagttage, hvis man skal lave sådan et system.
Det er i hvert fald vigtigt for os i SF.
Så det er jo ret afgørende, at man får kigget på den del.
Jeg tror i hvert fald bare, at vi skal være mere optaget af løsningerne.
Jeg hører altid, at alle problematiserer alt muligt, og det spænder ben for, at vi ligesom kommer videre ad den vej, hvor vi beskytter børnene.
Men selvfølgelig er det et meget, meget reelt spørgsmål.
Alexander Ryle (LA), 2023-05-25:
Tak for en fin tale.
Grunden til, at jeg tager ordet, er, at ordføreren sådan lidt i en bisætning nævner teknologiforståelse i talen, og det kan godt være, ordføreren har givet udtryk for det tidligere, men er det Konservatives politik at indføre teknologiforståelse i grundskolen, og hvordan kunne ordføreren i så fald se for sig, at det skulle implementeres?
Skulle det være et separat fag, en temauge eller inkluderes i eksisterende undervisning?
Er det noget, ordføreren har gjort sig nogle tanker om?
Mona Juul (KF), 2023-05-25:
Jamen jeg er glad for, at jeg også kan danne billeder i hovedet på ordføreren, ligesom ordføreren somme tider gør hos mig, hvilket jeg også somme tider har drillet ordføreren lidt med.
Vi kommer til i langt højere grad, end vi gør i dag, at stille større krav til techgiganter, ligesom vi gør det til alle andre typer af virksomheder.
Vi kan ikke leve med, at vi ikke kender algoritmerne.
Vi aner ikke, hvad det er, der ligger bag.
Hvorfor jagter man ordføreren i forhold til et tørklæde eller det tøj, ordføreren har på nu, når ordføreren lige har købt et par sko?
Det forstår vi.
Men der er rigtig meget af den jagen rundt, der foregår på de sociale medier, som vi ikke ved noget om, og det er en af de ting, som vi absolut skal have styr på.
Birgitte Vind (S), 2023-05-25:
Ja, det vil jeg nok sige, fru Mona Juul.
Ordføreren har nogle gange anklaget mig for at være meget malerisk – men tak for oplevelsen.
Og tak for en god ordførertale.
Jeg synes jo, at der er rigtig mange aspekter i det, ordføreren kommer med.
Jeg er bare sådan lidt i tvivl om, om ordføreren mener, at det bare skal være helt frit, i forhold til at vi skal snakke digital dannelse.
For det kan jeg høre at ordføreren er rigtig begejstret for.
Det kan vi jo ikke komme udenom, altså digital dannelse.
Men mener ordføreren også, at vi skal regulere techgiganterne og have lidt hånd i hanke med, hvad de går og laver?
Alexander Ryle (LA), 2023-05-25:
Det er jeg faktisk åben over for.
For vi har i dag f.eks. regler om, at man skal være 13 år for at oprette en profil på et socialt medie, men det nytter jo ikke noget, hvis man nemt kan omgå de regler ved enten på en hjemmeside at krydse en boks af eller på en platform at lyve om sin alder.
Derfor er aldersverificering jo noget, vi er nødt til at se ind i, for at vi kan overholde det her.
Men jeg har stadig til gode at se den endelige løsning, før jeg kan sige, om det er noget, vi er for eller imod.
Birgitte Vind (S), 2023-05-25:
Jamen det er jeg rigtig glad for at høre, for jeg deler fuldstændig ordførerens betragtning om, at der skal noget regulering til.
Så var ordføreren inde på det her med, at man endnu ikke havde set nogen eksempler på aldersverificering, som virkede, og det er jo også derfor, det ikke er blevet indført endnu.
Det er, fordi det er så svært.
Men i Frankrig kigger man jo i øjeblikket på og er ved at udvikle en app, som man skal have for at kunne tilgå det her, så man bevarer sin anonymitet.
Jeg tror ikke, der er ret mange af os, der helt præcis ved, hvordan den virker, men hvad ville ordføreren sige til f.eks. sådan en løsning, hvis det nu viste sig, at man kunne bevare sin anonymitet?
Alexander Ryle (LA), 2023-05-25:
Jeg mener i hvert fald, at virksomhederne har et ansvar for at overholde gældende lovgivning.
På en række områder findes der jo allerede lovgivning; den dokumentar, som ordføreren selv talte om i sin ordførertale, med børns data, der bliver indsamlet, og som man kan købe via en eller anden hjemmeside i Singapore, er jo et eksempel på et område, hvor der faktisk er lovgivning, men hvor der af en eller anden grund sker noget, der ikke skal ske, altså at lovgivningen ikke bliver overholdt.
Jeg mener egentlig også, at det tilsyn, som vi fører med techgiganter, skal være bedre.
For hvis vi har regler, skal vi overholde reglerne.
Så et stærkt tilsyn må også være nødvendigt, for at vi kan overholde de regler, vi bliver enige om herinde og i EU.
Mona Juul (KF), 2023-05-25:
Det har vi ikke besluttet os for, altså hvordan vi synes det skal se ud i forhold til det.
Som jeg nævnte i min tale, er vi faktisk rigtig meget i gang med at finde ud af, hvad der vender op og ned på mange ting: Hvad skal rollen være for staten, og hvad skal familiens rolle være?
Der er det jo klart, at vi måske har nogle ideologiske forskelle herinde i Folketinget, i forhold til hvad vi mener hver enkelt af os skal stå for, og hvad staten skal stå for.
Jeg er ikke sikker på, at det, hver gang der er nogen, der har et forslag om at indføre et nyt fag i folkeskolen, så er en hammergod idé.
Men der kan jo i hvert fald være rigtig gode idéer i at sørge for, at der kommer teknologiforståelse allerede fra barnsben.
Alexander Ryle (LA), 2023-05-25:
Jeg mener ikke, det er noget, som vi herinde, der skal lave lovgivning, skal regulere.
Jeg mener, at det er noget, som forældrene har et meget stort ansvar for at regulere.
Så anerkender jeg også, at det kan være svært for forældrene at gøre det, hvis ikke de har nok viden om, hvad deres børn foretager sig, og derfor er jeg glad for den debat, vi har nu.
Jeg synes også, det er fint, at vi opsætter nogle retningslinjer og gør forældrene opmærksomme på fordele og ulemper, men jeg mener ikke, at der er behov for, at vi herinde skal sige, hvad der er rigtigt og forkert for børn ude på den anden side.
Rasmus Lund-Nielsen (M), 2023-05-25:
Det er mere, fordi det strider imod al forskning ikke at kunne se, at introduktionen af de sociale medier har medført en klar stigning i mistrivslen blandt især børn og unge, og det er jo dem, som det her borgerforslag handler om.
Så det handler om at prøve at regulere det for netop de f.eks. 13-16-årige.
Er ordføreren med på at begrænse de sociale mediers anvendelse blandt den målgruppe?
Alexander Ryle (LA), 2023-05-25:
Jeg tror i hvert fald, at såfremt man skulle udelukke teenagere fra at være på sociale medier i dag, ville det have nogle meget store konsekvenser, fordi de jo er vant til at kommunikere med hinanden, indgå i fællesskaber og finde information.
Jeg anerkender egentlig også, at der er nogle negative sider ved at have et for stort forbrug af sociale medier.
Jeg tror, at de fleste af os også godt kan mærke, at det, når vi sidder med vores telefoner fremme og bliver distraheret af e-mails, notifikationer og sms'er, kan være svært at fokusere på det, man er i gang med, og være nærværende med sine omgivelser.
Så det har helt sikkert også nogle negative konsekvenser.
Jeg er ikke sikker på, hvad der vægter tungest, jeg er bare meget imod, at vi herindefra skal definere, hvad der er rigtigt og forkert for den enkelte.
Ude på den anden side af Borgens tykke mure tror jeg familierne selv er bedst til at regulere det.
Rasmus Lund-Nielsen (M), 2023-05-25:
Mener ordføreren, at introduktionen af sociale medier samlet set har øget trivslen blandt unge?
Betina Kastbjerg (DD), 2023-05-25:
Tak for det.
Det er jo altid dejligt, når et borgerforslag opnår nok stemmer til, at vi skal behandle det her i Folketingssalen.
Det vidner jo om, at det er et emne, som er vigtigt for befolkningen.
Derfor vil jeg gerne takke hovedstilleren, Imran Rashid, som vi også havde fornøjelsen af at møde på et foretræde i Digitaliseringsudvalget.
Dette forslag er et utrolig vigtigt forslag.
Deres ukritiske forbrugsmønstre gør dem til oplagte mål for markedsføring, der kan manipulere dem i en ekstrem grad.
Vi ser en stadig mere sofistikeret og effektiv digital manipulation, der tiltrækker og fastholder børns opmærksomhed.
Det kan have negative konsekvenser for deres sikkerhed, deres mentale trivsel og deres opfattelse af verden.
Der foreslås derfor nogle konkrete initiativer inspireret af lovgivning i lande, som vi normalt sammenligner os med.
Forslaget er baseret på vellykkede tiltag fra lande som Frankrig, Tyskland, Storbritannien og USA, der allerede har indført lovgivningen for at beskytte børn og unge.
Vi kan heller ikke se bort fra den hårde kendsgerning, at vores børn og unge bruger mere end 5 timer dagligt på underholdningsmedier og dermed har en europæisk rekord i skærmtid.
Vi ser et markant fald i deres fysiske samvær med jævnaldrende, og denne udvikling reducerer deres muligheder for at få vigtige oplevelser af fysiske fællesskaber.
Nu var jeg her desværre ikke under de første taler, men jeg kan forstå, at regeringen har stillet sig positiv over for forslaget, men desværre ikke vil støtte det.
Så jeg håber jo, at regeringen måske vil komme med et egentligt lovforslag, der tager hånd om de her ting.
Vi står uden tvivl med en udfordring, og den vil vi i Danmarksdemokraterne rigtig gerne være med til at løse, så vi støtter naturligvis op om dette forslag.
Birgitte Vind (S), 2023-05-25:
Tak, og tusind tak for en god ordførertale.
For det er nemlig rigtig, rigtig svært, både i forhold til den lovgivning, vi har i dag, og de frihedsrettigheder, vi også gerne vil give til det enkelte menneske, for der er jo ingen af os, der ønsker et overvågningssamfund.
Men jeg vil også alligevel lige høre ordføreren, om ordføreren ikke mener, at techgiganterne også har et ansvar – altså, når man laver nogle produkter, når man sætter nogle ting på markedet, er der også nogen, som har et ansvar for, hvad det er, der bliver lagt ud på nettet – og at vi også med rimelighed kan stille krav og have nogle forventninger til techgiganterne.
Søren Espersen (DD), 2023-05-25:
Det med hurtigheden i processen er vi enige om.
Det har jeg også talt med ministeren om, som også måske et eller andet sted kunne forstå, at det gik rimelig stærkt.
Men nogle gange skal tingene jo falde på plads, og det accepterer vi også.
Jeg synes, at det var en skam, at det kom med, men det bør ikke overskygge den musikhandlingsplan, der ligger, og som jeg egentlig synes at vi alle sammen, der var med, kan være glade for.
Jeg ærgrer mig lidt over, at Dansk Folkeparti ikke var med i aftalen.
Mikkel Bjørn (DF), 2023-05-25:
Tak for det.
Det er jeg glad for.
Så vil jeg egentlig bare høre ordføreren, om ordføreren er enig i min og andre partiers oplevelse af, at den her målsætning om køn for spillesteder kom ind som en del af planen som en tyv i natten meget, meget sent i processen, og at der ikke rigtig havde været en ordentlig proces i forhold til at få informeret omkring, hvad det egentlig var, man ville på det her område.
Søren Espersen (DD), 2023-05-25:
Jeg er fuldstændig enig i det, der bliver sagt.
Det bliver på en måde sagt, at det er noget pjat med de her opgørelser, og det er jeg fuldstændig enig i.
Det, der så var afgørende for os, da vi sagde ja til musikhandlingsplanen, var alle de ting, som der også var i den, og yderligere ting, som vi måske kunne få med, hvis vi deltog i det her.
Når man går ind i et forlig eller en aftale, kan man ikke være enig i alle ting.
Så hedder det ikke et forlig, men så hedder det diktatur.
Vi kan ikke være enige i alting.
Der vil være ting, som ikke er groet i vores have, og som vi ikke bryder os om.
Det her er bestemt en af de ting, som vi ikke bryder os om var på, men vi accepterede det i den store sags tjeneste.
Det var et fremragende udspil til musiklivet.
Mikkel Bjørn (DF), 2023-05-25:
Tak for det, og tak til ordføreren for en, synes jeg, rigtig glimrende tale.
Jeg er lidt nysgerrig.
Her i Folketinget har vi jo egentlig en ret fin alliance, synes jeg, med Danmarksdemokraterne, men også med andre borgerlige partier i forhold til alt det her kønsvanvid, der i det hele taget er i samfundet.
For det er jo netop noget af det, som jeg ellers har oplevet at Danmarksdemokraterne har været voldsomt imod i andre situationer.
Søren Espersen (DD), 2023-05-25:
Jeg er glad for, at Venstres ordfører vil tage fat på drøftelsen om rimeligheden i livslange ydelser.
Selvfølgelig rammer det ikke dem, der allerede har fået det tildelt; det siger sig selv.
Men i fremtiden skulle man komme væk fra det beløb.
Dem, man egentlig normalt hjælper – i gåseøjne – er de kunstnere, som har det godt nok og kan leve af deres kunst i stor stil.
Det er sådan noget, som jeg synes at det private erhvervsliv skal sørge for at uddele til forskellige kunstnere, som man gerne vil hædre på en eller anden måde.
Jan E. Jørgensen (V), 2023-05-25:
Det er altså mange penge.
Den livslange ydelse er jo karakteriseret ved at være livslang, og derfor kan man ikke tage den fra dem, der allerede har fået dem.
Men vi er jo ikke i nærheden af at finde de 800 mio. kr.
Formålet med pendlerfradrag osv. kan der sikkert siges rigtig meget godt om, men mener Danmarksdemokraterne stadig, at det bedste sted at finde penge til at finansiere det transportfradrag er at spare 800 mio. kr. på kunst og kultur?
Søren Espersen (DD), 2023-05-25:
Jamen det kan vi jo altid drøfte.
Her var det en finansiering til at sikre en særlig forbedring for pendlerne.
Men sådan, kan man sige, kan man gøre op, om det er det ene eller det andet, man vil satse på.
Vi havde foreslået under valgkampen – og stadig væk mener vi det – at man egentlig skulle forsøge at få fordoblet pendlerbeløbet, når man kører i bil ind til hovedstaden eller den anden vej.
Der er faktisk også nogle, der kører fra hovedstaden og ned til Udkantsdanmark, hvor jeg selv bor.
Det er den finansiering, vi fandt til det her.
Der er bunker af ting – f.eks. den livslange ydelse til kunstnere, forfattere osv. af enhver art – der ingen mening er i længere; selvfølgelig kan man finde det beløb på det her meget store budget.
Det er jeg ikke i tvivl om.
Jan E. Jørgensen (V), 2023-05-25:
Tak for det.
Og tak for en fremragende og engageret tale, og jeg er ikke et sekund i tvivl om hr. Søren Espersens engagement i kunst- og kulturlivet, men bliver alligevel nødt til at spørge lidt ind til Danmarksdemokraternes forslag om at spare intet mindre end 800 mio. kr. på den statslige kunststøtte.
Det svarer til 6-7 pct. af det totale budget.
Det vil svare til, at man fuldstændig fjerner Statens Kunstfonds halve milliard – og stadig væk mangler man 300 mio. kr.
Så kan det godt være, man er glad for, at Nordkraft har fået penge, men det vil jo betyde, at en lang, lang række orkestre rundtomkring i Danmark – Norddjurs, Himmerland osv. – som har fået penge af Statens Kunstfond, ikke får en krone.
Så altså, hvordan hænger det sammen?
Nu er det ikke for at ødelægge den gode stemning, men når man kommer med så markante besparelsesforslag, synes jeg også, det er noget, vi må drøfte i dag, hvor vi taler om den kulturpolitiske redegørelse.